Оқу ісінің меңгерушісі: Жармуханов А.К

Күні: 6.02.2017

Сынып: 6 «а», «ә»

Пәні: Қазақ тілі

**Сабақтың тақырыбы**: **Есімше. Есімшенің жасалуы**

**Сабақтың мақсаты:**

1. Есімше. Есімшенің жасалуы туралы түсінік беру;
2. Оқушылардың тілін , ойын , сөздік қорын молайту, есте сақтау қабілеттерін дамыту.
3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, кеспе қағаз, таблица

**Сабақтың әдісі:** сұрақ – жауап, талдау,

**Пәнаралық байланыс:** ана тілі,әдебиет,тарих

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**. 238-жаттығу / 196-жаттығу. Қатемен жұмыс жасату.

**ІІІ.Жаңа тақырып. Есімше. Есімшенің жасалуы**

|  |  |  |  |
| --- | --- | --- | --- |
| **Есімнің де *(зат есім, сын есім,сан есім)* қызметінде қолданылады.** | | | **Етістіктің де қызметінде қолданылады.** |
| Біл**етін** *(қандай?)* әндеріңді айтыңдар.  Оқы**ған** *(кім?) -*жетер мұратқа  Көрме**с** *(кім?)*түйені де көрмес  Ерін**ген**  *(кім?)*қалар ұятқа,   Ізден**ген**  *(кім?)*жетер мұратқа | | | Ақмарал ағылшын тілін жақсы біл**етін** *(не істейтін?)*  Асыл бұл кітапты талай оқы**ған.** *(не істеген?)*  Көрмес түйені де көрме**с** *(не істемес?)*  Қарағайға қарап тал өс**ер***, (не істер?)* Құрбысына қарап бала өс**ер** *(не істер?)* |
| Есімшелер зат есім сияқты тәуелденеді, септеледі, көптеледі, жіктеледі. | | | |
| **Ереже:** Есімдер сияқты түрленіп, сөйлемде ***есімнің де,*** ***етістіктің*** де қызметінде қолданылатын етістіктің түрі **есімше** деп аталады. | | | |
| Есімше тұлғаларына **"емес" , "жоқ"** сөздері тіркесіп, болымсыздық мағына беріледі: барған емес, барған жоқ, барар емес, бармақ емес, баратын емес | | | |
| Есімше **етістіктің** *негізгі*  және *туынды* түбірлеріне ,сондай -ақ *етіс* және *болымсыз*  етістік тұлғаларына төмендегідей жұрнақтар жалғану арқылы жасалады. | | | |
| 1 | -ған,-ген,-қан,-кен: | Күт**кен**,күтпе**ген**, күткіз**ген**, күткіздірме**ген**, сыйла**ған,** сыйлама**ған,** сыйлас**қан,** сыйлатқыз**ған.** | |
| 2 | -атын,-етін,-йтын,-йтін: | Жаз**атын**, жаздыр**атын** , жазба**йтын**, жазыл**атын,** сыз**атын,** айт**атын,** кес**етін,** кел**етін,** біл**етін,** ойла**йтын,** ойна**йтын,** сөйле**йтін,** көрме**йтін** | |
| 3 | -ар,-ер,-р,-с: | Ал**ар,** бар**ар,** тоз**ар,** бер**ер**, жүр**ер**, кел**ер,** қар**ар,** сан**ар,** жас**ар,** ойнама**с,** сөйлеме**с,** көрме**с**, | |
| 4 | -мақ,-мек,-бақ,-бек,-пақ,-пек: | Бар**мақ,** тара**мақ,** бер**мек,** жүр**мек,** қаз**бақ**, аттан**бақ,** сүйен**бек**, көрін**бек,** айтыс**пақ,** жарыс**пақ**, сөйлес**пек**, кездес**пек** | |

**ІV. Оқулықпен жұмыс.**

Атамұра 199-жаттығу. Мәтінді көшіріп, есімшелерді табыңдар.Түбірі мен қосымшасын ажыратып айтыңдар.

**239-жаттығу. (жазбаша).** Көп нүктенің орнына тиісті есімшелі сөздерді қойып, көшіріп жазыңдар.

**240-жаттығу. (ауызша**) .Есімшелерді тауып, қандай жұрнақтар арқылы жасалып тұрғанын көрсетіңдер.

|  |  |
| --- | --- |
| Талас**қан**дар (кімдер?) | Жет**кен** ,бол**ған**мен ,бол**ған** емес |
| Доғалан**ған** (қандай?)иіні | Де**йтін**ім ,өлше**ген,**бас**қан** жоқ,жау**ған**да, сас**атын**, бас**атын**, жет**етін** ,кет**етін**, өт**етін,** |

**241-жаттығу.** **(ауызша)** Бала бидің сөзін жаттап алыңдар, есімшені анықтаңдар. (де**ген**ім)

**242-жаттығу. (ауызша)** Төмендегі етістіктерге есімшенің жұрнағын жалғай отырып, тапсырманы орындаңдар.

|  |  |
| --- | --- |
| **1-топ** | **2 -топ** |
| Тексер (тәуелде), жеткіз (жікте) | Айналыс (жікте) , келген (септе) |

**243-жаттығу.** **(жазбаша)** Төмендегі нақыл сөздерді көшіріп жазыңдар. Есімшелерді табыңдар.Олардың қандай жұрнақтар арқылы жасалып тұрғанын анықтап астын сызыңдар.

**V.Сабақты бекіту**  1.Есімше дегеніміз не? (ережесі)

2.Есімшенің жасалу жолы (жұрнақтары, мысалы)

**VІ.Үйге жұмыс. Арман ПВ-245-жаттығу. /атамұра-200-жаттығу**

|  |  |  |
| --- | --- | --- |
| 1 | -ған,-ген,-қан,-кен: | Біт-кен,шық-қан,аспа-ған, жет-кен-де |
| 2 | -атын,-етін,-йтын,-йтін: | Таусылма-йтын ,тартылма-йтын, қурама-йтын |
| 3 | -ар,-ер,-р,-с: | Бағала-р, жағала-р, |
| 4 | -мақ,-мек,-бақ,-бек,-пақ,-пек: |  |